**Pudrat shartnomasi**

**-son 2022 yil “\_\_\_\_ “ \_\_\_\_\_\_\_\_**

**Keyingi oʼrinlarda “Buyurtmachi” deb yuritiladigan \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nomidan Nizom asosida ish koʼruvchi direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ bir tomondan va keyingi oʼrinlarda “Pudratchi” deb yuritiladigan «** **» nomidan Nizom asosida ish koʼruvchi ikkinchi tomondan ga doir mazkur pudrat shartnomasini tuzdilar.**

**1. Taʼriflar**

**1.Mazkur shartnomada tariflar kullaniladi:**

**“ijro hujjatlari”: - naturada bajarilgan ishlar yoki ishlarni bajarish uchun maʼsul boʼlgan shaxslar tomonidan ularga kiritolgan oʼzgarishlarning ushbu ishchi chizmalar turkumi, sertifikatlar, texnik pasportlar va oʼrnatilgan asbob-uskunalarning sifatini va ishlarini bajarishda qoʼllanilgan materiallar, konstruktsiya va detallarning sifatini tasdiqlovchi boshqa hujjatlar, berkitiladigan ishlar tasdiqlanganligi toʼgʼrisida dalolatnomalar, ayrim maʼsuliyatli konstruktsiyalar oraliq davrda qabul qilinishi toʼgʼrisida dalolatnomalar, montaj qilingan asbob-uskunalarning yakka tartibdagi sinovi toʼgʼrisida dalolatnomalar, ishlarni bajarish daftarlari hamda qurilish normalari va qoidalarida nazarda tutilgan boshqa hujjatlar:**

**“qurilish maydoni”: Mazkur shartnoma (kontrakt) doirasida barcha ishlarni bajarish davrida dalolatnoma boʼyicha Buyurtmachi tomonidan Pudratchiga berilgan yer uchastkasi. Obʼektning qurilish maydoni chegarasini ajratib qoʼyiladi yoki bosh rejaga muvofiq belgilangan boshqa belgilar bilan belgilab qoʼyiladi.**

**“vaqtinchalik ishlar”: Pudratchi tomonidan qurilish maydonida oʼrnatiladigan va ishlar bajarish uchun zarur zarur boʼlgan har tipdagi vaqtinchalik binolar va inshootlar.**

**“berkitilgan ishlar”:- sifati va yakunligini keyingi ishlar bajarilgandan keyin aniqlash mumkin boʼlmagan keyinchalik bajariladigan ishlar va konstruktsiyalar bilan berkitiladigan ishlar:**

**shartnomani narxini boʼlib chiqish: ishlarning har bir bosqichi yoki turlari qiymatining aniq belgilangan holda shartnoma boʼyicha obʼektni umumiy qiymatini bosqichlarga taqsimlash.**

**II. Shartnoma mavzusi**

**2. Pudratchi mazkur shartnoma shartlariga muvofiq \_\_\_\_\_\_\_\_\_\_\_\_\_\_\_\_\_ishlarini bajarish majburiyatini oladi, Buyurtmachi esa Pudratchiga qurilish ishlarini bajarish uchun zarur sharoitlar yaratish, ularni qabul qilish va toʼlovni amalga oshirish majburiyatini oladi.**

**III. Shartnoma boʼyicha ishlar qiymati**

**3. Mazkur shartnoma boʼyicha pudratchi tomonidan bajarilgan tender natijasida aniqlangan va tender komissiyasining qarori (20\_\_ yil “\_\_\_\_\_” \_\_\_\_\_\_\_\_\_\_\_\_dagi “\_\_\_\_\_\_\_”\_\_\_\_\_\_\_\_\_son bayonnoma) bilan tasdiqlangan ishlar qiymati barcha soliqlar, yigʼimlar va ajratmalarini oʼz ichiga olgan holda joriy narxlarda 928 079 793.50 (To’qqiz yuz yigirma sakkiz million ytmish to’qqiz ming etti yuz to’qson uch) soʼm ellik tiyinni tashkil etadi.**

**4. Qurilish qiymati va koʼpaytirishga yengib boʼlmaydigan kuch (fors-major) holati sabab boʼlganda;**

**ishlar hajmi buyurtmachi tomonidan oʼzgartirilganda;**

**obʼektning qurilishi bir yildan ortiqqa oʼzgartirilganda.**

**5. Qurilish muddati bir yildan ortiq boʼlganda ikkinchi yilga va keyingi yillarga shartnomaviy narxlarni aniqlashtirish qonun hujjatlarida belgilangan tartibda amalga oshiriladi.**

**6 Tegishli asoslar mavjud boʼlganda oʼzgarishlar Buyurtmachi bilan Pudratchi oʼrtasidagi shartnomaga qoʼshimcha bitim bilan rasmiylashtiriladi.**

**IV. Pudratchining majburiyatlari**

**7. Mazkur shartnoma boʼyicha Pudratchi mazkur shartnomaning 2-boʼlimida nazarda tutilgan ishlarni bajarish uchun:**

**- barcha ishlarni mazkur shartnomada hamda unga “\_\_\_\_” ilovaga muvofiq ishlarni bajarish jadvalida nazarda tutilgan hajmda va muddatlarda inshoot narxidagi ishlarni eng kamida 50%ni oʼzining kuchlari bilan bajarish hamda ishni Buyurtmachiga mazkur shartnoma shartlariga muvofiq topshirish;**

**- “\_\_\_\_” ilovaga muvofiq qurilish maydoniga zarur qurilish materiallar, buyumlar, konstruktsiyalar va butlovchi buyumlar, qurilish texnikalarini yetkazib berish, ularni qabul qilish tushirish omborga joylash va saqlash;**

**- qurilish maydoni hududida vaqtinchalik inshootlar qurish;**

**- buyurtmachini Pudrat shartnomalari tuzilishi davomida subpudratchilar bilan shartnomalar tuzilishi, shartnoma mazmuni, subpudratchining nomi va manzili toʼgʼrisida xabardor qilish;**

**- qurilish tavakkalchiligini sugʼurta qilish.**

**Mazkur shartnoma boʼyicha obʼektni foydalanishga qabul qilib olish toʼgʼrisidagi dalolatnomaga imzo chekilgandan boshlab bir oy muddatda qurilish maydonini oʼziga tegishli qurilish mashinalari, asbob-uskunalari, transport vositalari, anjomlar, priborlar, inventarlar, qurilish materiallari, buyumlari, konstruktsiyalar hamda vaqtinchalik binolardan boʼshatish;**

**qurilish maydonini qoʼriqlanishini taʼminlash;**

**qurilish jarayonida jalb qilingan ishchi xodimlarni belgilangan tartibda rasmiylashtirib, ijtimoiy himoyasi va texnik xafsizligini taʼminlash.**

**Mazkur shartnomada nazarda tutilgan barcha majburiyatlarni toʼliq hajmda bajarishni oʼz zimmasiga oladi.**

**8. Pudratchi mazkur shartnoma boʼyicha barcha ishlarning oʼz kuchlari bilan va subpudratchilar tomonidan (qurilish ishlarining 50 %dan koʼp boʼlmagan) zarur tarzda bajarilishi hamda obʼektning foydalanishga topshirilishi uchun Buyurtmachi oldida toʼliq mulkiy javob beradi.**

**V. Buyurtmachining majburiyatlari**

**9. Mazkur shartnomani bajarish uchun buyurtmachi:**

**- mazkur shartnoma imzolangan kundan boshlab uch kun muddatda mazkur shartnomaga ilovaga muvofik ishlarni bajarish uchun yaroqli boʼlgan qurilish maydonini obʼekt qurilishi va qurilish tugallanguncha boʼlgan davrda dalolatnoma boʼyicha Pudratchiga berish;**

**- ishlar bajarilishi ustidan doimiy qurilishda texnik nazorat va mazkur shartnomada qayd etilgan Pudratchi tomonidan qabul qilingan majburiyatlar va boshqa funktsiyalarga rioya etilishini nazorat qilish, Pudratchidan tugallangan ishlarni qabul qilib olishni taʼminlash;**

**- moliyalashtirish jadvaliga binoan pudratchiga 3 ilovaga muvofiq avans berish va joriy moliyalashtirishni amalga oshirish;**

**- mazkur shartnoma imzolangan kundan boshlab, bir oy davomida pudratchiga pudrat ishlarini qabul qilish uchun zarur boʼlgan ijro hujjatlari roʼyxatini taqdim etish;**

**- mazkur shartnomada nazarda tutilgan majburiyatlarni toʼliq hajmda bajarish majburiyatini oladi.**

**VI. Ishlarni bajarish muddati**

**10. Shartnoma milliy valyuta (soʼmda) oʼzaro hisob-kitob qilinganda tomonlar uchun imzolangan paytdan boshlab:**

**keyinchalik EАV ga konvertatsiya qilgan holda milliy valyutada (soʼmda) oʼzaro hisob-kitob qilinganda shartnoma qonun hujjatlarga muvofiq roʼyxatdan oʼtkazilgandan keyin kuchga kiradi:**

**11. Pudratchi mazkur shartnomaga ilova qilinadigan moliyalashtirish jadvaliga muvofiq, birinchi avans toʼlovi tushgan kundan boshlab ishlarni bajarishga kirishadi.**

**12. Tender natijasi boʼyicha aniqlangan qurilishning davom etish vaqti ishlar boshlangan kundan eʼtiboran \_\_\_\_\_\_ni tashkil etadi.**

**13. Mazkur shartnoma boʼyicha ishlar, ishlarni bajarish jadvaliga muvofiq amalga oshiriladi.**

**VII. Toʼlovlar va hisob-kitoblar**

**14. Buyurtmachi Pudratchiga shartnoma boʼyicha ishlar umumiy qiymatining \_\_\_% miqdorida, avans oʼtkazadi, bu\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) soʼmni tashkil etadi.**

**15. Buyurtmachi tomonidan Pudratchiga avans berish va joriy moliyalashtirish uchun moliyalashtirish va ishlarni bajarish jadvallari asos hisoblanadi (3-ilova)**

**16. Joriy moliyalashtirish bajarilgan ishlar sifati tekshirilgandan keyin, berilgan avansni hisobga olgan holda, ishlarni bajarish va moliyalashtirish jadvallariga muvofiq obʼektning umumiy shartnomaviy joriy qiymatning \_\_\_% gacha doirasida amalga oshiriladi.**

**17. Obʼektning shartnomaviy joriy qiymatning qolgan qismi Buyurtmachi va Pudratchi oʼrtasidagi uzil-kesil hisob-kitob qurilish tugallangandan keyin va obʼekt qabul komissiyasi tomonidan belgilangan tartibda qabul qilingandan keyin yoki mazkur shartnomada belgilangan kafolat muddati (bir yil) tamom boʼlgandan keyin ishlar qiymatining 5% gacha miqdorida, amalga oshiriladi:**

**18. Pudratchi obʼekt foydalanishga topshirilgunga qadar mazkur shartnoma boʼyicha mulk huquqini oʼzida saqlab qoladi. Obʼektning Buyurtmachiga topshirilgunga qadar, obʼektning tasodifiy yoʼq qilinishi va shikastlanishi xavfi Pudratchining zimmasida boʼladi.**

**19. Buyurtmachi mazkur shartnoma boʼyicha oʼz zimmasiga qabul qilgan majburiyatlarni shartnoma kuchga kirgan kundan boshlab 30 kun mobaynida bajarmagan taqdirda, Pudratchi bu haqda qonun hujjatlarida belgilangan tartibda Buyurtmachini yozma ravishda xabardor qilgan holda, shartnomaga oʼzgartirishlar kiritish yoki shartnomani bir tomonlama tartibda bekor qilish huquqiga egadir. Bundan Buyurtmachi pudratchi tomonidan bajarilgan ishlar uchun haq toʼlashdan ozod qilinmaydi.**

**VIII. Ishlarni bajarish**

**20. Buyurtmachi qurilish maydonida oʼz vakilini – Texnik auditorini tayinlaydi, u Buyurtmachining nomidan bajarilayotgan ishlar sifati ustidan texnik nazoratni amalga oshiradi, shuningdek Pudratchi tomonidan foydalaniladigan materiallar va asbob uskunalar shartnoma shartlariga va ish hujjatlariga muvofiqligini tekshiradi.**

**21. Texnik auditor ishlar bajarilishining va shartnomaning butun davr mobaynida ishlarning barcha turlari bilan toʼsiqsiz tanishish huquqiga egadir.**

**22. Pudratchi Texnik auditor ishlash uchun joy bilan taʼminlaydi. Texnik auditor Pudratchi tomonidan oʼtkaziladigan qurilish maydonida ishlarni amalga oshirish chogʼida paydo boʼluvchi masalalarni hal kilish boʼyicha yigʼilishlarda muntazam ravishda qatnashadi.**

**23. Pudratchi ishlarni bajarish loyihasiga va mazkur shartnomaning VI-boʼlimda koʼrsatilgan muddatlar bilan muvofiqlashtirilgan oʼz rejasi va jadvaliga binoan obʼektda ishlarni bajarishni mustaqil ravishda tashkil etadi.**

**24. Pudratchi obʼektda ishlarni olib borish tartibini qurilishda Davlat nazorat inspektsiyasi bilan kelishadi va unga rioya etilishi uchun qonun hujjatlarida belgilangan tartibda javob beradi.**

**25. Qurilish maydonida umumiy tartibni taʼminlash Pudratchining vazifasi hisoblanadi.**

**26. Buyurtmachi qurilish maydonini berish toʼgʼrisidagi dalolatnoma bilan bir vaqtda Pudratchiga ortiqcha tuproq va qurilish axlatini joylashtirish va yetishmayotgan tuproqni qazib olish uchun joy ajratish toʼgʼrisidagi hujjatlarni beradi.**

**27. Buyurtmachi qurilish maydonini berish toʼgʼrisidagi dalolatnoma imzolangan kundan boshlab 3 kun muddatda qurilish maydonini belgilash boʼyicha ishlarni bajarish va obʼektni bogʼlash (privyazka) qilish uchun Pudratchiga geodeziya nuqtalari, ularning koordinatlari va balandlik belgilarini taqdim etadi.**

**28. Pudratchi geodeziya nuqtalariga, liniyalar va darajalarga nisbatan obʼektning toʼgʼri va zarur tarzda belgilanishi, shuningdek balandlik belgilari oʼlchamlari boʼlishi va ularning muvofiqligi toʼgʼri joylashganligi uchun javob beradi.**

**Аgar ishlarni bajarish jarayonida amalga oshirilgan va geodeziya ishlarida xatolar aniqlansa Pudratchi Buyurtmachi bilan kelishgan holda tegishli tuzatishlarni oʼz hisobidan kiritadi.**

**29. Pudratchi geodeziya boʼlish ishlarida oʼrnatiladigan koordinatlar va balandliklar, geodeziya belgilarning joylashi sxemalarini va jadvallarni saqlaydi, ishlarni bajarish davrida va ular tugallangandan keyin ularni dalolatnomani boʼyicha Buyurtmachiga beradi.**

**30. Qurilish maydonida ishlarni bajarish davrida kommunikatsiyalarni vaqtincha ulashni va ulash nuqtalarida yangidan qurilgan kommunikatsiyalarni ulashni Pudratchi amalga oshiradi.**

**31. Pudratchi oʼzi tomonidan qurilishda qoʼllaniladigan qurilish materiallari, asbob-uskunalari va butlovchi buyumlar, konstruktsiyalar va kommunikatsiya tizimlari sifati loyiha hujjatlarida koʼrsatilgan spetsifikatsiyalarga davlat standartlariga, texnik shartlarga muvofiq boʼlishini hamda ularning sifatini tasdiqlovchi tegishli sertifikatlarga, texnik pasportlarga yoki boshqa hujjatlarga ega boʼlishini kafolatlaydi.**

**32. Аlohida berkitilgan konstruktsiyalar va berkitilgan ishlar tayyor boʼlishiga qarab ularni qabul qilishni boshlashdan 2 kun oldin Pudratchi Buyurtmachini va qurilishda Davlat nazorati inspektsiyasini yozma ravishda xabardor qiladi.**

**33. Qabul qilinadigan konstruktsiyalar va ishlarning tayyorligi Buyurtmachi va Pudratchi tomonidan maʼsul konstruktsiyalarni oraliq qabul qilish dalolatnomalari hamda ularning qurilishda Davlat nazorati inspektsiyasi bilan kelishgan shartlarida berkitiladigan ishlar tekshiruvi dalolatnomalari bilan tasdiqlanadi.**

**34. Pudratchi Buyurtmachining ishlarni bajarish daftariga kiritilgan yozma ruxsatnomasidan keyingina keyingi ishlarni bajarishga kirishadi.**

**35. Аgar berkitiladigan ishlar Buyurtmachining tasdigʼisiz bajarilgan boʼlsa yoki u bu haqda xabardor qilinmagan boʼlsa, yoki kechikib xabardor qilingan boʼlsa, u holda uning talabi boʼyicha Pudratchi Buyurtmachining koʼrsatmasiga muvofiq berkitiladigan ishlarning istalgan qismini oʼz hisobidan ochishga, soʼngra esa uni tiklashga majburdir.**

**Pudratchi Buyurtmachining manfaatlarga jiddiy taʼsir qilmaydigan ish hujjatlaridan mayda chetga chiqishlarni Buyurtmachining roziligisiz amalga oshirsa, u agar bularning qurilish sifatiga taʼsir etmaganligini isoblatlasa javobgar hisoblanmaydi.**

**36. Аgar Buyurtmachi Pudratchi va (yoki) uning subpudratchilari tomonidan ishlarning sifatsiz bajarilganligini aniqlasa u holda Pudratchi oʼz kuchlari bilan va qurilish qiymatini koʼpaytirmasdan ushbu ishlarni ularning zarur sifatini taʼminlash uchun kelshilgan muddatda qayta bajarishga majburdir, ushbu shartnoma 35 bandining ikkinchi xat boshida koʼrsatilgan hollar bundan mustasno.**

**Аgar Pudratchi sifatsiz bajarilgan ishlarni kelishilgan muddatda tuzata olmasa, Pudratchi ularni tuzatishning kechikishi oqibatida yetkazilgan zararlarni Buyurtmachiga toʼlaydi.**

**37. Pudratchi qurilish maydonini va unga tutash koʼcha polosasini, shu jumladan yoʼl uchastkalari va yoʼlaklarini supurib-sidiradi va ozoda saqlaydi, qurilish davrida maydonda qurilish axlatini Buyurtmachi tomonidan koʼrsatilgan joyga chiqarib tashlaydi.**

**38. Ishlar boshlangan paytdan boshlab ular tugallanguncha Pudratchi ishlarni bajarish daftarini yuritadi. Daftarda butun ishlarni borishi, Buyurtmachi va Pudratchining oʼzaro munosabatlarida ahamiyatga ega boʼlgan holatlar (ishlarning boshlanishi va tamom boʼlishi sanasi, materiallar, asbob-uskunalar berilishi, xizmatlar koʼrsatilishi sanasi, ishlarning qabul qilib olinishi oʼtkazilgan sinovlar, materiallar oʼz vaqtida yetkazib berilmasiligi bilan bogʼliq toʼxtab qolishlar, qurilish texnikasining ishdan chiqishi toʼgʼrisidagi maʼlumotlar, shuningdek qurilishni tugallashni uzil-kesil muddatiga taʼsir qilishi mumkin boʼlgan barcha maʼlumotlar) aks ettiriladi.**

**Аgar Buyurtmachi ishlarning borishi va sifatidan yoki Pudratchining qaydlaridan qoniqmasa, u holda ishlarni bajarish daftarida oʼz fikirini bayon qiladi.**

**Pudratchi daftarda Buyurtmachi tomonidan asosli ravishda koʼrsatilgan kamchiliklarni 3 kun muddatda bartaraf etish chora-tadbirlarini oʼz zimmasiga oladi.**

**IX. Ishlarini qoʼriqlash**

**39. Pudratchi ishlar boshlanishidan qurilish tugallaguncha va qurilish tugallangan obʼekt Buyurtmachi tomonidan qabul kilib olingunga qadar chetlari toʼsilgan qurilish maydoni hududidagi materiallar, asbob-uskunalar qurilish texnikasi va boshqa mol-mulk zarur darajada qoʼriqlanishini taʼminlaydi.**

**40. Tiklangan bino va inshootlar shuningdek materiallar, asbob-uskunalar va boshqa mol-mulklar obʼekt qabul qilib olingandan keyin saqlanishi uchun Buyurtmachi javob beradi.**

**X. Yengib boʼlmaydigan kuch (fors-major) holatlari**

**41. Аgar ushbu shartnoma boʼyicha majburiyatlar qisman yoki toʼliq bajarilmasligi tabiat hodisalari va boshqa yengib boʼlmaydigan kuch holatlari natijasida kelib chiqsa va agar bu holatlar mazkur shartnomaning bajarilishiga bevosita taʼsir etsa, tomonlar bunday qisman yoki toʼliq bajarmaslik uchun javobgarlikdan ozod etiladilar.**

**Mazkur shartnoma boʼyicha majburiyatlarni bajarish muddati yengib boʼlmaydigan kuch holatlari amal qilgan, shuningdek ushbu holatlar yuzaga keltirgan vaqtda mutanosib ravishda uzaytiriladi.**

**42. Аgar yengib boʼlmaydigan kuch holatlari yoki ularning oqibatlari bir oyda koʼp vaqtda choʼzilsa, u holda Pudratchi va Buyurtmachi ishlarni davom ettirish yoki ularni konservatsiya qilish uchun qanday choralar koʼrilishini muhokama qiladilar.**

**43. Аgar tomonlar ikki oy ichida kelisha olmasalar, u holda tomonlarning har biri shartnoma bekor qilinishini talab qilishga haqlidir.**

**XI. Qurilishi tugallangan obʼektni qabul qilib olish**

**44. Qurilishi tugallangan obʼektni qabul qilib olish shartnomani imzolash sanasida amalda boʼlgan belgilangan tartibga muvofiq mazkur shartnomada nazarda tutilgan barcha majburiyatlar tomonlar tarafidan bajarilgandan keyin, shuningdek qurilishi tugallangan obʼektni foydalanishga qabul qilib olishning belgilangan qoidalariga binoan amalga oshiriladi.**

**45. Obʼektni foydalanishga tayyorligi toʼgʼrisida Pudratchi yozma bildirishnomasini Buyurtmachi tomonidan olingan kundan boshlab \_\_\_\_\_\_ kun mobaynida qabul qilib olinadi.**

**46. Pudratchi qurilishi tugallangan obʼektni qabul qilib olish boshlanishidan besh kun oldin mazkur shartnomaning V boʼlimiga muvofiq Buyurtmachiga Buyurtmachi tomonidan belgilagan tarkibdagi ikki nusxa ijro hujjatlarini beradi. Pudratchi Buyurtmachiga ushbu hujjatlar toʼplamini amalda bajarilgan ishlarga toʼliq mos kelishini yozma ravishda tasdiqlashi kerak.**

**47. Qabul qilib olingan paytdan boshlab obʼekt Buyurtmachining mulkiga aylanadi.**

**XII. Kafolatlar**

**48. Pudratchi:**

**- barcha ishlar toʼliq hajmda va mazkur shartnoma shartlarida belgilangan muddatlarda bajarishni;**

**- loyiha hujjatlari hamda qurilish meʼyorlari, qoidalari va texnik shartlarga muvofiq bajarilgan barcha ishlar sifatini;**

**- oʼzi tomonidan qurilish uchun qoʼllaniladigan qurilish materiallari, asbob-uskunalar va butlovchi buyumlar, konstruktsiya va kommunikatsiya tizimlari sifatini, ularning loyiha hujjatlarida koʼrsatilgan sertifikatlarga, davlat standartlariga hamda texnik shartlariga muvofiqligini;**

**- ishlarni qabul qilish va obʼektdan foydalanishning kafolatli davrida aniqlangan kamchiliklar va nuqsonlarni oʼz vaqtida bartaraf qilinishni;**

**obʼektdan foydalanganda muhandislik tizimlari va uskunalarining foydalanish qoidalariga muvofiqligini kafolatlaydi.**

**49. Obʼekt va unga kiradigan muhandislik tizimlari, asbob-uskunalar, materiallardan foydalanish va ishlarning kafolat muddati tomonlar qurilishi tugallangan obʼektning qabul qilib olish toʼgʼrisidagi dalolatnomani imzolagan kundan boshlab kamida \_\_\_ oy etib belgilanadi. Obʼekt tomining kafolat muddati kamida \_\_\_\_ oy etib belgilanadi.**

**50. Аgar obʼektdan foydalanishning kafolatli davrida aniqlanib, uni bartarf etilgunga qadar foydalanishni davom ettirishi imkonini bermaydigan nuqsonlar aniqlansa, u holda kafolat muddati nuqsonlarni bartaraf etish davriga uzaytiriladi. Nuqsonlar Pudratchi tomonidan uning oʼz hisobidan bartaraf etiladi.**

**Mavjud nuqsonlar va ularni bartaraf etish muddatlari Pudratchi va Buyurtmachining ikki tomonlama dalolatnomalarida qayd etiladi.**

**Аgar Pudratchi bajarilgan ishlaridagi nuqsonlar va chala ishlarni, jumladan uskunalarning kamchiliklarini dalolatnomada koʼrsatilgan muddat ichida bartaraf etmasa, u holda Buyurtmachi mazkur shartnomaning VII boʼlimida nazarda tutilgan kafolat summasini Pudratchidan ushlab qolish huquqiga ega.**

**51. Pudratchi nuqsonlar va chala ishlar koʼrsatilgan dalolatnomani tuzishdan yoki imzolashdan bosh torgan taqdirda, ularni tekshirib chiqish qurilishda Davlat nazorati inspektsiyasi tomonidan amalga oshiriladi, bu tomonlarning ushbu masala boʼyicha xoʼjalik sudiga murojaat qilishini istisno etmaydi.**

**XIII. Shartnomani bekor qilish**

**52. Buyurtmachi:**

**- shartnoma kuchga kirgandan keyin qurilishning boshlanishi Buyurtmachiga bogʼliq boʼlmagan sabablarga koʼra Pudratchi tomonidan bir oydan koʼp vaqtga kechiktirilganda;**

**- ishlarni tugallashning mazkur shartnomada belgilangan muddati Pudratchining aybi bilan bir oydan ortiq muddatga kechiktirilgan holda,**

**- pudratchi tomonidan ishlarni bajarish jadvaliga rioya etilmaganda;**

**- pudratchi tomonidan shartnoma shartlari qurilish meʼyorlari va qoidalari nazarda tutilgan ishlarning sifati pasayishiga olib keladigan darajada buzilganda;**

**- qonun hujjatlariga muvofiq boshqa asoslar boʼyicha shartnomaning bekor qilinishini talab qilish huquqiga ega.**

**53. Pudratchi:**

**- ishlarning bajarilishi Pudratchiga bogʼliq boʼlmagan sabablarga koʼra Buyurtmachi tomonidan bir oydan ortiq muddatga toʼxtatib qoʼyilganda;**

**- buyurtmachi tomonidan moliyalashtirish shartlari bajarilmaganda;**

**- qonun hujjatlariga muvofiq boshqa asoslar boʼyicha shartnomaning bekor qilinishini talab qilish huquqiga ega.**

**54. Shartnoma bekor qilinganda Buyurtmachi va Pudratchining qoʼshma qaroriga koʼra tugallanmagan qurilish obʼekti bir oy muddatda Buyurtmachiga topshiriladi, Buyurtmachi bajarilgan ishlar qiymatini Pudratchiga toʼlaydi.**

**55. Mazkur shartnomani bekor qilishga qaror qilgan tomon mazkur boʼlim qoidasiga muvofiq ikkinchi tomonga yozma bildirishnoma yuboradi.**

**56. Shartnoma bekor qilingan taqdirda aybdor tomon ikkinchi tomonga yetkazilgan zararni, shu jumladan boy berilgan foydani toʼlaydi.**

**57. Shartnomaning bir tomonlama bekor qilinishiga yoʼl qoʼyilmaydi, qonun hujjatlarida yoki mazkur shartnomada nazarda tutilgan hollar bundan mustasno.**

**XV. Tomonlarning mulkiy javobgarligi**

**58. Tomonlardan biri shartnoma majburiyatini bajarmasa yoki zarur darajada bajarilmagan taqdirda aybdor tomon:**

**- ikkinchi tomonga yetkazilgan zararni toʼlaydi;**

**- Oʼzbekiston Respublikasining Fuqarolik kodeksida, “Xoʼjalik yurituvchi subʼektlar faoliyatining shartnomaviy-huquqiy bazasi toʼgʼrisida”gi Oʼzbekiston Respublikasi Qonunida, boshqa qonun hujjatlarida hamda mazkur shartnomada nazarda tutilgan tartibda boshqacha javobgarlikka tortiladi.**

**59. Mazkur shartnomaga tegishli ilovalarda koʼrsatilgan oʼz majburiyatlariga rioya qilmaganligi, oʼz vaqtida moliyashtirmaganligi va shartnomada belgilangan boshqa majburiyatlarni buzganligi uchun Buyurtmachi Pudratchiga kechiktirilgan har bir kun uchun majburiyatining bajarilmagan qismining \_\_\_ % miqdorida penya toʼlaydi, bunda penyaning umumiy summasi bajarilmagan ishlar yoki koʼrsatilmagan xizmatlar qiymatining \_\_\_ foizidan oshmasligi lozim.**

**Penya toʼlashni Buyurtmachini shartnoma shartlari buzilishi tufayli yetkazilgan zararni qoplashdan ozod etmaydi.**

**60. Shartnomaga muvofiq bajarilgan ishlar hajmini tasdiqlashdan asossiz ravishda bosh tortilganligi uchun Buyurtmachi Pudratchiga oʼzi tasdiqlashi rad etgan yoki bosh tortgan summaning\_\_\_ foizi miqdorida jarima toʼlaydi.**

**61. Pudratchi obʼektni oʼz vaqtida ishga tushirish boʼyicha oʼz majburiyatlarini buzganligi uchun Buyurtmachiga muddati oʼtkazib yuborilgan har bir kun uchun majburiyatlarning bajarilmagan qismining \_\_\_\_ foizi miqdorida penya toʼlaydi, biroq bunda penyaning umumiy summasi obʼekt shartnomaviy joriy qiymatining \_\_\_\_ foizidan oshmasligi lozim.**

**Buyurtmachi tomonidan topilgan nuqsonlar va kamchiliklar oʼz vaqtida bartaraf etilmagani uchun Pudratchi buyurtmachiga muddati oʼtkazib yuborilgan har bir kun uchun sifatsiz bajarilgan ishlar qiymatining \_\_\_\_ foiz miqdorida penya toʼlaydi, bunda penyaning umumiy summasi sifatsiz bajarilgan ishlar qiymatining \_\_\_\_ foizidan oshmasligi kerak.**

**Penya toʼlash Pudratchini ishlarini bajarishning yoki xizmatlar koʼrsatishning kechikishi tufayli yetkazilgan zararlarni qoplashdan ozod etmaydi**

**62. Аgar bajarilgan ishlar sifati belgilangan standartlarga, qurilish meʼyorlari va qoidalariga, ishchi hujjatlariga muvofiq boʼlmasa u holda Buyurtmachi qurilishda Davlat nazorati inspektsiyasining xulosasi asosida obʼektni qabul qilish va uning uchun haq toʼlashdan bosh tortish, shuningdek Pudratchidan sifati zarur darajada boʼlmagan ishlar qiymatining \_\_\_ foizi miqdorida undirish huquqiga ega.**

**63. Shartnoma boʼyicha majburiyatlar bajarilmaganligi uchun mazkur moddada nazarda tutilgan jazolardan tashqari shartnomani buzgan tomon tarafidan qilingan xarajatlarda, mol-mulkning yoʼqotilishi yoki shikastlanishida, shu jumladan boy berilgan foydada ifodalanadigan penya bilan qoplanmagan zararlarni qoplaydi.**

**64. Muddat oʼtkazib yuborilganligi yoki majburiyatlarning boshqacha tarzda zarur darajada bajarilmaganligi uchun penya toʼlash tomonlarni ushbu majburiyatlarni bajarishdan ozod etmaydi.**

**XV. Nizolarni hal etish tartibi**

**65. Shartnomani bajarishda va bekor qilishda shuningdek yetkazilgan zararlarni qoplashda paydo buladigan nizoli masalalarni tomonlar hal etolmasa ular qonun hujjatlarida belgilangan tartibda iqtisodiy sud tomonidan koʼrib chiqiladi.**

**XVI. Аlohida shartlar**

**66. Mazkur shartnoma imzolangandan keyin, mazkur shartnomaga tegishli boʼlgan tomonlar oʼrtasidagi barcha oldingi yozma va ogʼzaki bitimlar, yozishmalar, tomonlarning oʼzaro kelishuvlari oʼz kuchini yoʼqotadi.**

**67. Pudratchi qurilish obʼektiga yoki uning alohida qismlariga tegishli ish hujjatlarini Buyurtmachining yozma ruxsatisiz, subpudratchilardan tashqari, biron-bir uchinchi tomonga sotish yoki berish huquqiga ega boʼlmaydi.**

**68. Mazkur shartnomaga barcha oʼzgartirish va qoʼshimchalar, agar ular yozma shaklda rasmiylashtirilgan va tomonlar ularni imzolangan boʼlsa haqiqiy hisoblanadi.**

**69. Buyurtmachi bilan Pudratchi oʼrtasidagi mazkur shartnomadan kelib chiqmaydigan yangi majburiyatlar paydo boʼlishiga olib keladigan har qanday kelishuvni tomonlar mazkur shartnomaga qoʼshimchalar yoki oʼzgarishlar shaklida yozma ravishda tasdiqlashi kerak.**

**70. Аgar Pudratchi shartnoma boʼyicha ishlar yakunlanganidan keyin qurilish maydonida oʼziga tegishli mol-mulkni qoldirsa, u holda Buyurtmachi Pudratchi qurilish maydonini ozod qilish sanasigacha bajargan ishlari uchun haq toʼlashni kechiktirishga haqlidir.**

**71. Mazkur shartnomada nazarda tutilmagan boshqa barcha hollar uchun amaldagi qonun hujjatlari normalari qoʼllaniladi.**

**72. Mazkur shartnoma bir xil yuridik kuchga ega boʼlgan \_\_\_\_\_\_ nusxada tuziladi.**

**XVII. Tomonlarning bank rekvizitlari va yuridik manzilari.**

**Buyurtmachi: Pudratchi:**

**« » mchj**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Bank:**

**Bank:**

**h/r;**

**H/R MFO;**

**MFO INN INN;**

**Rahbar: \_\_\_\_\_\_\_\_\_\_\_\_\_\_\_\_\_ Rahbar: \_\_\_\_\_\_\_\_\_\_\_\_\_\_\_\_\_**

**M.U. (imzo) M.U. (imzo)**

**Pudrat shartnomasiga ilova qilinadigan**

**hujjatlar roʼyxati:**

**1. Qurilish-montaj ishlarini bajarish jadvali.**

**2. Ishlarni (bosqichlarga boʼlgan holda) moliyalashtirish jadvali.**

**Oʼzbekiston Respublikasi Fuqarolik Kodeksini “Xoʼjalik yurituvchi subʼektlar faoliyatining shartnomaviy-huquqiy bazasi toʼgʼrisida”gi qonunining 21-moddasiga muvofiq xoʼjalik shartnomalarini huquqiy ekspertizadan oʼtkazish**

**Buyurtmachi rahbari: **

****

**Pudratchi rahbari:**

****

**Yuridik xizmati **

**tomonidan tuzilayotgan 20\_\_\_\_\_ yil “\_\_\_\_\_\_\_\_\_\_\_\_\_\_” \_\_\_\_\_\_\_\_\_- son Shartnoma, umumiy summasi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) soʼm qilib belgilangan shartnoma loyihasi yuzasidan,**

**Yu R I D I K X U L O S А S I**

**Men, ushbu shartnoma loyihasini amaldagi Oʼzbekiston Respublikasi Fuqarolik Kodeksini “Xoʼjalik yurituvchi subʼektlar faoliyatining shartnomaviy-huquqiy bazasi toʼgʼrisida”gi qonuni va boshqa qonun hujjatlari asosida huquqiy ekspertiza qilib, ushbu qurilish Pudrat shartnomasini haqiqatdan ham davlat roʼyxatidan oʼtganligini va mazkur shartnomani imzolash huquqiga ega ekanligini va bankdagi rekvizitlar toʼgʼriligini, toʼlov qobiliyatiga ega ekanligini va shartnoma loyihasining qonunchilik hujjatlariga mos kelishliligini aniqladim.**

**Shu munosabat bilan ushbu shartnomani imzolasa boʼladi deb hisoblayman.**

**Huquqshunos (Buyurtmachi): \_\_\_\_\_\_\_\_\_\_\_\_\_\_\_\_\_\_\_**

**M.Oʼ.**

**“\_\_\_\_\_” \_\_\_\_\_\_\_\_\_\_\_\_ 20\_\_ yil**

**Pudratchi huquqshunosi: \_\_\_\_\_\_\_\_\_\_\_\_\_\_\_\_\_\_\_**

**M.Oʼ.**

**“\_\_\_\_\_” \_\_\_\_\_\_\_\_\_\_\_\_ 20\_\_ yil**